**Ministru kabineta rīkojuma projekta „Par 17.Baltijas valstu studentu dziesmu un deju svētku „Gaudeamus” rīkošanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta rīkojuma projekts „Par 17.Baltijas valstu studentu dziesmu un deju svētku „Gaudeamus” rīkošanu” (turpmāk – Projekts) ir sagatavots, lai noteiktu starptautiska pasākuma norises vietu, laiku un rīkotāju.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts nosaka 17.Baltijas valstu studentu dziesmu un deju svētku „Gaudeamus” norises laiku, vietu un rīkotāju.Apvienoto Nāciju Izglītības, zinātnes un kultūras organizācija Dziesmu un deju svētku tradīciju Latvijā, Lietuvā un Igaunijā 2003.gada 7.novembrī proklamēja par Cilvēces mutvārdu un nemateriālā kultūras mantojuma meistardarbu, kas Baltijas valstīm uzliek par pienākumu pastiprināti rūpēties par svētku tradīcijas ilgtspējību, nodrošinot svētku procesa nepārtrauktību un svētku ciklisku norisi. Baltijas valstu studentu dziesmu un deju svētki „Gaudeamus” notiek pārmaiņus kādā no Baltijas valstīm. Baltijas studentu Dziesmu un deju svētku „Gaudeamus” tradīcija sākās 1956.gadā Tartu un kopš tā laika pārmaiņus kādā no Baltijas valstīm notikuši jau 16 reizes. Iepriekšējie svētki 2011.gadā notika Viļņā, Lietuvā. 17.Baltijas valstu studentu dziesmu un deju svētki „Gaudeamus” plānoti no 2014.gada 27.jūnija līdz 29.jūnijam Daugavpilī, piedaloties Baltijas valstu augstāko izglītības iestāžu studentu kolektīviem – koriem, tautas deju kolektīviem, pūtēju orķestriem, simfoniskajiem orķestriem, folkloras grupām, studentu teātru kolektīviem un citiem kolektīviem.Ņemot vērā to, ka 2014.gadā Rīga ir Eiropas Kultūras galvaspilsēta, Izglītības un zinātnes ministrija aicināja reģionālās augstskolas un attiecīgo pilsētu pašvaldības izvērtēt iespējas un pieteikt savas kandidatūras svētku rīkošanai. Izglītības un zinātnes ministrijas izveidotā darba grupa izvērtēja saņemtos pieteikumus, ņemot vērā svētku norisei nepieciešamo infrastruktūru, dalībnieku izvietošanas un ēdināšanas iespējas, līdzšinējo pieredzi lielu starptautisku kultūras pasākumu rīkošanā, vietējā personāla un līdzfinansējuma piesaistes iespējas un nolēma, ka visatbilstošākā šiem nosacījumiem ir Daugavpils. Daugavpils pilsētas Dome, kultūras iestādes un Daugavpils Universitāte jau apliecinājusi gatavību aktīvi sadarboties svētku sagatavošanā.Svētku rīcības komitejas sastāvā tiks iekļauti Izglītības un zinātnes ministrijas, Iekšlietu ministrijas, Veselības ministrijas, Daugavpils pašvaldības institūciju pārstāvji.Kā svētku rīkotājs ir noteikts Valsts izglītības satura centrs, kuram ir ilggadēja pieredze Latvijas skolu jaunatnes dziesmu un deju svētku organizēšanā. Visi sagatavošanas darbi tiek veikti ciešā sadarbībā ar Latvijas augstskolām. |
| 3. |  Projekta izstrādē iesaistītās institūcijas | Izglītības un zinātnes ministrija, Valsts izglītības satura centrs. |
| 4. |  Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1.  | Sabiedrības mērķgrupas, kuras tiesiskais regulējums ietekmē vai varētu ietekmēt | 17.Baltijas valstu studentu dziesmu un deju svētku „Gaudeamus” sagatavošanas procesā iesaistīti gandrīz 3500 dažādu māksliniecisko kolektīvu dalībnieki un vadītāji Latvijā. Valsts un pašvaldību attiecīgo institūciju darbinieki, kuru kompetencē ietilpst svētku sagatavošanas un norises nodrošināšana. |
| 2.  | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3.  | Administratīvo izmaksu monetārs novērtējums | Nav |
| 4.  | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 345 271 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 345 271 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 345 271 | 0 | 0 | 0 | 0 |
| 2.1. valsts pamatbudžets | 345 271 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 |
| 5. Precizēta finansiālā ietekme: | X | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | 0 | 0 | 0 |
| 6.1. detalizēts ieņēmumu aprēķins |  |  |  |  |
| 6.2. detalizēts izdevumu aprēķins |  |  |  |  |
| 7. Cita informācija | Rīkojuma projekts tiks īstenots esošo valsts budžeta līdzekļu ietvaros. Projekta īstenošanā iesaistītajām institūcijām:Izglītības un zinātnes ministrijai (Valsts izglītības satura centram) 244 734 *euro* apmērā, Iekšlietu ministrijai 9 317 *euro* apmērā, Veselības ministrijai 12 094 *euro* apmērā, VSIA „Latvijas Radio” 5 371 *euro* apmērā, VSIA „Latvijas Televīzija” 73 755 *euro* apmērā. |

*Anotācijas IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā par projektu informēti dalībnieki, atbildīgo institūciju pārstāvji. Nākamais informēšanas pasākums plānots 2014.gada 6.martā koru kolektīvu kopmēģinājuma laikā. |
|  2. | Sabiedrības līdzdalība projekta izstrādē | Saskaņā ar Dziesmu un deju svētku likuma 8.panta sestās daļas 5.punktu Dziesmu un deju svētku padome pārrauga Dziesmu un deju svētku sagatavošanu. Jautājums par 17.Baltijas valstu studentu dziesmu un deju svētku „Gaudeamus” rīkošanu no 2014.gada 27.jūnija līdz 29.jūnijam Daugavpilī tika izskatīts un atbalstīts tālākai virzīšanai akceptēšanai Ministru kabinetā 2013.gada 18.septembra Dziesmu un deju svētku padomes sēdē. Dziesmu un deju svētku padomes sastāvā, pamatojoties uz Dziesmu un deju svētku likuma 8.panta trešo daļu, ir pārstāvēts plašs iesaistīto institūciju loks, sabiedrības pārstāvji un nozares eksperti. Projekta izskatīšanā Dziesmu un deju svētku padomes sēdē piedalījās Saeimas Izglītības, kultūras un zinātnes komisijas deputāte, Kultūras ministrijas pārstāvis, Izglītības un zinātnes ministrijas pārstāvis, Valsts izglītības satura centra pārstāvji, Latvijas Valsts prezidenta kancelejas pārstāve, Finanšu ministrijas pārstāve, Rīgas domes pārstāve, Latvijas Pašvaldību savienības pārstāve, Latvijas Nacionālā kultūras centra pārstāvji un nozaru speciālisti, kā arī nozares eksperti - koru nozares pārstāvis, deju nozares pārstāvji, pūtēju orķestru nozares pārstāvis, tautas mūzikas nozares pārstāvis, pašvaldību kultūras centru pārstāvis un nevalstisko organizāciju pārstāvis. Sēdē nepiedalījās Apvienoto Nāciju Izglītības, zinātnes un kultūras organizācijas Latvijas Nacionālās komisijas pārstāvis, profesionālās mūzikas pārstāvis, tradicionālās mūzikas pārstāvis un tautas lietišķās mākslas nozares pārstāvis. |
|  3. |  Sabiedrības līdzdalības rezultāti | Dziesmu un deju svētku padome 2013.gada 18.septembra sēdē pieņēma lēmumu atbalstīt Projekta tālāku virzību. |
|  4. |  Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Izglītības un zinātnes ministrija, Valsts izglītības satura centrs |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskarProjekts šo jomu neskar |
| 3. |  Cita informācija | Nav  |

Izglītības un zinātnes ministre I.Druviete

Vīza: Valsts sekretāre S.Liepiņa

04.03.2014.

1076

A.Bērziņa

67228987

agra.berzina@visc.gov.lv